ঠলা.বছর ॥ লা সংখ্যা ॥ আগ '৯২ইৎ 


নক 


সমীপেষু 

কবিতা ঁ 

0 হুনাগিরক বিঃ বিঃ ধনগ্রায় রাঁভকুমার 
0 সমাজ দরদী__ নীতি সিংহ 
এসাদে এসাদেতে 

0 বেলী বা-রো বৌ গৌলাপ বাবু সিংহ 
গল্প 


0 দশমিক ভগ্নাংশ- স্মৃতি কুমার সিংহ 
আর আর সাহিত্য ৃ 
0 চিডখুখি_- শ্রেমটাদ (হিন্দি), 


অনুবাদ_শান্তি সিংহ 
প্রবন্ধ 
২.0 অগ্নি মন্ত্রত দীক্ষা দেই__ ই্দ্রকুমীর সিংহ 
.. শিল্প সংস্কৃতি 
0 ভুয়ালকা পুরস্কার 
সমালোচনা 0 


বিজ্ঞান 0 
পৌ 0 


মধ্রিন্য এত! জীবত্রেষ্ট অ পারেছিতা যে বৈশিষ্টহানলো, 
উহান.অইলতাই-চিন্তা.। বন্ত জগতর হাবিব, বন্ত যেসাদে ইলোক্রন, 
কোরার্ ইত]াদি মেলিক কণালো, হঙছে, উসাদে বর্তমান জ্ঞান, 
বিজ্ঞান, শিল্প, কলা, সাহিত্য আদির মৌলিক কণা_ চিন্তা | মৌলিক 
চিন্তাই সমাজ.. জাহানর মূলধন, উন্নতির কেইরাক। এ মূলধন 
নেয়ইলে- লি থাইলে বরা। এ মুলধন আহরণ করতে সমাজ 
আহান্রতা, যুগ "যুগান্তর লাগের । অথচ দ্রশ্চিন্ত চক্রবদ্ধি: হারে 
বাড়ে চেইত চেইতে ভাইরাসর সাদীনে সমাজ. আহানর প্রেরণার 


* : আকাশ হাপদের'। যুবশক্তিরে পঙ্গু করেদের, দ্ধ করেদের । এবাকা 


আমার বিঞুপ্রিয়া মনিপুরী সমাজ দুশ্চিন্তার মুযুদ্রুত | মেইতেই ভাব! 
অস্টম তপশিলভূক্ী অইলে আমার ভাষা, স্বীকৃতি আর অইতইতা? 
গাওঘরে অধঃগতি শিক্ষার মানু উর্থগতি অইতইতা? চাকুরি নেই, 
শিক্ষা নেই, কাম'করানির ইচ্ছা নেই আমার শো কিসাদে জিংতা 
অইতাইতা? আমার সাহিত্য জিংতা অইতইতা ? সাহিত্য ন্যেইলে 
জাতর পরিচয় থাইতইত!1 অপসংস্কৃতির পাঞ্জাহানাত্ত নিজর সংস্কৃতি 
কিসাদে জিংত1 করানি ! রাজা নেই এ জাত এহান ভারতবর্ধত কিসাদে 
নিংশা কারানি ! এতা হাবি ছুশ্চিন্তাত আমি অন্ধ অ'যিয়ারগা | অথচ 
দুশ্চিন্তা এহানও চিস্তারই আরাক'রূপ আহান, আরধার-বারাহান। 
ক্রুত প্রজননশীল এ ছুশ্চিন্তারে ডাল থচিন্তাত রূপান্তর করে পারলেই, 
বাঁজীমাত। দ্রশ্চিন্তার ুমুক্রতই ডুবুরির সাদানে বিছারের] নিকালানি 


 লাগতই শুচিন্তার মুকুতা । সমাজে দক্ষ ডুবুি বিছাঁরেয়) নাপেয়া, হবে 


হাতুর হিকতার? শৌ কতগ্ই আর আরতার সাদানে ডুবুরির ফিজেত 
পিদিয়া মুকুতা বিছারানির ফারি-এ ভিন-মাহিয়া “চিন্তা? 


গিরিগিখানীর আতে । 


আমার চিন্ত পত্রিকাঁত প্রকাশিত লেখনি উতাঁর গজে কোন 
মতামত বা! সমালোচনা থাইলে চিঠিপত্রল ইকরিয়া জানেইতে 


দ্বিধা না করবাঁং। 
জম্পার্দিক! 


যোগাযোগর ঠিকনা £- 
বালা গাল & 
0/0.-79191. 215. 800 00০6, 
9. 0.9110123, 08০0877 


হুনাগিরক বি, বি, 


মি বেরতোলাৎ ত্রেশট আহেছুতা কাল। জঙগলেংত নিকুলিয়া 
আনেছে ইমাই মোরে শহর এগৎ 

মিতেইর গারিগৎ আছিলু উবাঁক1) বনর ইংহান 
-খাইতই জনম এহশন | নামরেছু পেয়া। 

৯. 

হবা অয় আছু পিচ দেছি শহর এগং | আগেংতো৷ 

মরণর মন্ত্রহানে গারিগ সেঙছে মোর £ 

খবর কাগজ । যাক তাঅকুট ৷ বার মদ) 


সন্দেহ প্রবণ । আটেলপা। অয়াও বার অসন্তুষ্ট নাগই। 
রি 


মাগুরাং হবাগ মি। তাগ্নর সাদানে মিয়ে। 

টুপিমুরে দেছু। মাতুরি মি এতা আকেইগিতে ” 

নিয়াম থিয়য়া গৎ আহের জন্তগি | মাতৌরি মিঃ 

উভভাউ কিভাতে আছে, মি নবয়ং উসাদেগ।) 8 রা 
৬ 4 

বিয়ানেদে শুল্তা মোর আরাম চেয়ারে আকেষ্টদিন. : 

জেলেই কতগ বহাছুি 

মোর. আহিদ্বগি থার উতারাং। মনোযোগ নেয়া । মাতুরি ভানথরে- 

মি এগর গজে তুমি বিশ্বাস করানি থকবেই । 
৫ 


সেন্দার পরেদে মিতে পুলকরুরি মানুগুলি 


আমারে আমিতে ডাহিয়ার জেন্টলমাান। টেবিলে তুলিয়া! জাঙ 
মাত্তারাত1--হব1 দিন আগেদে আহের | 
নাউ আঙ করুরি £ কুমবাক!। 


ঙ 
ডালছ্ু ডালফু বিষ্কান পরেদে পাইনর গাছ লহিকরতার) 
উত্তার উহ্ুনি পণহিয়াই রহাঁনি অকরতারা 
উবাকা মি লয়নির মদলিট। পিয়ৌরি শহর এগৎ | 
সিগারেট টুমাহান উরাদিয়। শাস্তিহীন গুমে পরুরিগ। ॥ 
৭ 
আমি বুঝ নাপড়েছি মানু এতা থায়ার উজজাত গরে 
যেতার নেয়ছে ধ্বংস বুলেছিল। । টু 
ম্যানহাটানর হাবি উচ গর এসাদ্বেহ হংকরেছি আ.মি 
সুঙ্ম এরিয়েল যেত! হারউ করের আটলান্ট্িক। 
ডা 
শহর এগং থাইতাই উতাহে শিচ্চিল 
যেতা শহরর হাদিয়েদে গেছেগা লালয়া! -বউ ) 
এরে গর এতা পেট ভাঙররে গুডেই করের, অরতা উদ্দাল। 
আমি জানি আমি এত] অমর নাঁগই 
আমার পিছেদে য়ারি দিলতা, নেয়ইতই আর) 
কঃ 
ভূমিকম্প যেহান মইতই উহানাৎ তিতা আয়া 
মোর এরে সিগার এগরে নিবানি নাদতৌ | 
মি বেরটোলট বেশট, কালাজঙ্গলেৎ। কইদিন অইলতা 
মালকর পেটে থাইতে তালকরেছি পিচর শহরে | 


অনুবাদঃ ধনণয় রাজকুমার 


টিনটিন টি 


গু 


সমাজ দরফী 


হাগ্রহানাত্ব বরণজুরি আহান খাঁ.চেৎ আটেয়! 
সমাজ সেবাত লামল। 


বরণর ফুটাগির কাম বাটেদেছে 
"অদৃশ্য সংকেত আহানে 


'আকভাই সেঙকরাত গ্রই অছ্ছি 
পলানর উছ ছাদ .. 


কতগই প্লেলপাইন পথঘাটর আনিকা? 
বারে। কতগই, দনাত গই অছি 
টেভারার ধুলিরা পাতা 


কতগ খেজাভ মন্ত অছি 
টবে রুবাছি ফুলর লগে 


কতগই মেইকৃখু অছি 
ইছুম ছুরা লগুক আগত 


এতাহাবি কাম আকসাটে করিয়া রর 
গাহাক আহান জিরাছি ৮, 
সড়কর কাদার 

নেম একচাঁজি ঘরে ॥ 


নীতি সিংহ 


,এসাদে এসাদেতে 
টা র্‌ নর 


বেলী বা-রে বৌ 


এসাদে এসাদেতে বেলী বারে বৌ ছ্বিয়গিয়ে আকদিন কোৌঁলি 


লাগলা। বেলী এ মাতল, “হে বৌহান, ষেতাঁও মাত, মি তোরাং 


ত বলী।” 

বৌ এ মাত. “কোনদিন ও নাগই । মি-এ জিঙে বলী 1১ বেলী এ 
াতের “মি জিঙে “, বো এ ও মাতের, * মি জিডে।” হানতে 
কিসাদেতে এহানর মীমাংসা অইতয়? লয়ইতেগা বৌহাঁন এ মাতল, 


“অউতাইলেতে পরীক্ষা অকৃ1” বেলীহানেও ফ্লাকরল, “হায়, 


পরীক্ষা অকৃ 1” 

ঠিক অউ সময়ত মানু আগ পুথগ ইলয়া আটিয়। যারগ। অউহান 
ঘ্বিয়ণিয়ে দেখল।। মানু অউগর' গারিগত মকার আচালা আহান 
আছেহান দেহিয়ঃ বৌহানে মাত, মানু এগর গারিগত আচাল। 
এহান যেগই সেচ! পারতই অউগ নিয়াম বলা বুলিয়া প্রমাণ অইতই 1» 

“নিয়াম হবাছে, মোরতা আপত্তি নেই ।* বেলীহানে মাতল। 
পকুঙ্গই তে .অকরতই ?” 

“তি অকর”” বেলী এ মাতল। 1 

বেলীর য্যাথাং পেয়া, বৌ এহান খাংচেৎ 'আটাবেলেয়! পাঞ্কাল 
আছে মাহেই ফুফু ফুঁদিয়া বৌহান এপেদিল | হু-ু করে বৌহান। 
চলেয়! গাছ-বিরুখ হাবি উপ্টেয়া পাণ্টয়ো বেলাত লাগিল | এবেদে 
বারে! বৌহান জবর অশ্যারগা, মাহেই মাণ্ু অউগয় চেংকরে 
আচালাহান গারিগর লগে. আটেয়। দ্বি় আত ধরিয়া থইল.। 
বৌঁহানে লেম্পাল ঠেলেয়৷ লাগিয়! ও তার গারিগতত আঁচালাহান 
সেগা নুরারল--তা ঠ-অয়া বহিল। 


5 ॥ 


40 পি, 


অউতাঁর প্রিছে বেলীহানর পালা আহিল । ত) মুক্ছি দিয়া হাতে 
হাতে তার মেইচাকহান কাকরাত লাগিল। মানুগরতা পিরিক 
পিরিক ঘাম ছৌরনি অকরল | রইদহান নিয়াম সারইল অউবাকা 
গাছ আকঞ্জারির তলে ছেয়াগত বহিল-_বা-রে। গারিগর আচাল?- 
হান খুলিয়া_বোদানিত লাগিল । মূরগ থাজুরা খাজুরা! বৌহানে 
মাতল, “মি হারলু, হারপেইলুঃ তি মোরাংত বলী।” 
গোলাপবাবু লিংহ 
ব5৯55822 8558254858৯ 25 5৯৯৯ ৯৯5 ৯48৯2৯৯৯4৫4৯৯ ৪৪৯৯ ৪৩০ 
পত্রিকার নিয়ম কানন ঃ 


১।. প্রত্রিকাত ইকরা দেন। মনেইলে তলে ইকর। ঠিকানাত দিয় 
পেঠা দিবাং। 

91781701 917019 
0/9.495৬1001 9101)8 
%11,1,--81020151817 

1, 0.7330101002 
19 86,-0901091, (2১95917) 

২। কবিতা, অনুবাদ কবিতা» প্রবন্ধ, ছোট গল্প, অগ্থবাদ ছোট 
গল্প ইকরিয়া দিয়াপেঠ! দ্রিবাং। কোন ইকরা আলথক 
দেনার ব্যবস্থা নেই। 

৩। আমার পত্রিকাত প্রকাশিত/ উজ ষমালোচন! 
ইকরিয়! দিয়াপেঠা [দবাং।  * 

৪। দাম :-- (১) সংখ্যালেহে রূপা ১০. মাত্র। 

€২) বছরক! ৪০ মাত্র । 


[আমার ভাষার জেইরিক বা পত্র পত্রিকা লইতে ব1 পাকরতে 


আটেলপানি খক নেই | এবাক। আমার মুডে এহা নাই হাবিব 


ভাঙর দারিত্হান | ] রর 
ভা ফকডভন্ কক কক, ।ফ্ফড়ফকরকড়কক ফুড 

উভডদ্ভ তি ড ভভভ কক ভ ডক ভক্ত কক ভক্ত স্ক্ষতভতত 


দশমিক ভগ্নাংশ 


বিয়ান পরহান। খুরাহান সেচেয়! নদীয়ার মাংকলে তেরচা 
অয়! পড়েছে রইদহানাত কুল্ঠক কুল্ঠক কাহে কাহে কল্ঠাগ অয়া 
বছে নদীয়ার আশি বছরর বাপক তমাল সিঙ | কাহানিহানে ভিল- 
ভিলা আহিথম বুদ্‌কো নিকুলেছে | বাউ মাছর সাদানে নিংশাহান। 
কুমলেইন। কানুর। এহানে নংশাঙ অইল তারে চানাগঞ্সা ফামে 
বেলাছে। আঁটাকিরাতে নেইতার নেই ঠিকদিয়া চেক্মক! বনার 
মুকছুরও নেই । রইদহান পড়লে জিপুত, নাতিনাতলে ধানপেলীর 
সাদানে ধরিয়া ছুরাত নিকাল দিতারা, বেলী হমানির পরে বারো 
ঘরে ভিতরে বরেইতারা । বুকগ বুজে জলা, যন্ত্রণা, য়ারৌ; মুরগ 
বুজে অউলি জউলি চিন্তা । 


হৌগদে বুলতে পরাণ মাষ্টারর মাংকলে বেলীহানাদে পিঠিবূলন 
দিয়া অংকলে। মেইখা অছি পাঠশালার শো কতগ। পরাণ. তমালর 
খুলা পুতক। পুতক অইলেতে কিতা অইব, বুড়া অনির পিছে 
তা পুতকরে ভরপার । না ডরেয়াতে । ফিবামহানে, খস্তাহানে_ 
মাক্টারগ নায় মঠর হিন্চাপাগ বুললেহে চুনা অইব। . কানাহার 
আলড়গিয়ে ডাঙরতাই হদাই দাত কামারেয়া থার পার1। জেঠা 
পুতক নদীয়াতে বৈষ্টবগ॥ লেইরাহানে খম থেউইলেও জীবন কুণ্তি 
জনগ | আলেত আইতেও অটগিত মনশিক্ষা, মেইথঙে মুকসিহান 
মাপয়া থার। জিপৃত বুলতে এ ছুগুলি । পানথৈ থানি নোঁরাক 
অনাই থাংনা থাংনি এ দ্বিয়ৌ বেইবুনিরে ভাঙর করতে মালকতে 
মালক, বাপক তমালরতাও গারিগ খুতপ কতোহান পড়িলগ । 
কনাকে চান্না অছিলাতাতে উপায় নেই । এবাকাতে তঙাল তঙাল 
জিলা । নদীয়। ঘরগ খুলা বেয়করাং এরেদিয়া উঠানর আগাত টেপশৌ 
আহানাত মৌরেই জিপুতরেলো অঙইল | বি মিরাঁস খেইপক 
খেইপক। বাঁপক জেঠাগর বাটে, মালক' খুলা উগর। 


ভি 


৬. 


“ আঠারোরে তিনলো ভাগ কর।” 

দ্বিতীয় শ্রেণীর শৌগিরে অংকহান দিয়া, নাকর ছিদ্রগিদে পিরকাই 
খোৌ আছুলিয়া, থইতঙগত ফুটি আহান  তারুরে তাররে পরাণ 
মাষ্টরে কাদাত ধারাপাতহান সালকরিয়! এলোনুবারিয়া বছে 
জিলক শৌগর বেদে চেইল। বণপকর মিল্লেউহান পড়ানির লগে 
লগে নাবগ আরাক থাক আহান কাকরিয় তাঁলে তালে, লরে 
লরে পাকরানি অকরল, “.*ভিনদশ ছুই বক্িশ, তিনদশ তিন ভেত্রিশ, 
তিনদশ চাইর চৌত্রিশ..... মালকে বেরাগাঠি দিয়া উরাদেছে 
আচালাহান হচরত অয়! লরণহান লেহে গারগন্ত সেচের থাঙও 
আচালার ভিতরেন্ত আত নিকালানি নেই । মুরগলো হচরত গাঠিগ 
লেম্পালহানাত জাতেয়! কৌশালি করাত লাঁগেছে। মনহান পুল্লাপে। 
আচালাহানাত থাইলেও বাপকর ভরে ছাঁৎ অভ্ঞাসমত আর্ধাহান 
একেবারে শুদ্ধ অয় নিকুলতে আাছে। বাকী শৌতা সিলেটহ'নিত 
উবুরি অছি। পরণণে তার উদাালা পিঠিহানাত থোরে চেপচেপা 
আতর তারাহানলে! “চের কো” থাপন দিল । শোগি কার ভাগ্যত 
পড়িলতা বুলিয়া ডরা ডরা বেডুকা আগরে 'আগই চেইল!। তাঁর 
জিলকশৌগ উঙখাত অয়া “তিনদশ নয় উনভ্রিশ" বুলিয়াও জুহান 
কেটকো কামারেয়া মুর নঙেয়া বাছেয়া থাইলী | 

তমাল সিওও উথাত অয় মুঙর ঘরর মাংকলেন্ত নাতিনকরে 
ডরা ভর চেইল। পরাণ অঞ্জারেও আকফির। নিক্কা মাংকলে বয়! 
শোঁতার লেরিক তামকরাঁনি হুনতে হুনতে নিঃসঙ্গ তমালর মন- 
হানও শৌতার তুলো! মান্না অ পরেছেগা। তাও অংকলো মেইখ্য 
অর। পরাণ তারতাঁও অজাগ অ পড়েরগা! | পরাণে তাঁগপ জিলকর 
গারগন্ত আঁচালার গাঠিগ ফুকের়! বারে? জুৎকরে বাধে দিল । 
তমালও নিংশাহান বেলল । পরাণে শোতারে আংকল, “ভাগকল কতি ? 

ছিয়।” শৌতাই টিকারি দিলা। তমালে এ মাংকলেন্ত নির্ভয়ে 

মনে মনে লোদিল, “শৃগ্য ।' 


ছিয়। বেশ।” পরাণে উরতগ খোলো থাপন দ্রিল। 

তমাল বিল বিল করে পরাণরে চেয়া বাছেয়া থাইল। তার 
পিঠিহান আগ্লানে হিরহিরেইল। তারতা ফে ভাগহানরভা্ ভাগ- 
ফল শুণ্য অরতা কিয়াথাড ? খালকরাত লাগিল । মাতাঙ্থাল। মিকৃপ 
ওহানাত পানধৈ পরাণর ঘরেত্ব নিকূললী | তেইর কাপক পারা 
চুল সেটুকাপা, কানহানাত ধলা তেরা ফুলগি যালছে । তমালর 
ভাবনার নানগাছ ছিড়িল। শোর হাদিত্ত আকফালে কামে আহিল । 
মুন্সগ ঝাকারেয়া কৌলিরকা হিঙ ধারেয়া থাইল | পানধৈ হৈ হৈ 
করে হেক তার মুডহান পানা ফাৎনেই তমালে ঠিচালাই অকরল, 
-উিম., কামিলীগ মালয়া ডেপডেপ করিয়া আটিরী ।' 
-লায়াতে' তোর ভেকি বিরপর কাপূক ফেট টে গুজা অয় থাইতু।” 
--হেই, হেই, থতাহান সামালেইছ। নাইাল _কুল্ঠুক-_কুলঠ,ক -" 
-'লৌদে, লৌদে |. কাছুরা হানলো। বিয়ানকার পাথাপহান অকর | 
আঃ” লাকচা এহানতে |. দেখতে _কুল৬.ক -আকবারিত- 
_দিতইহে পাউরি। বাই হুনরগতে, আংকুরি কারের গগহ।” 
“আইস, মি থায়া কিতা করতু -? 
“কিতাতে করতে । দ, তালমিছিরি চুরা । তোর পুতকে আনেদেছেতা । 
মাংকলে লেরিক চেইতারা শৌতা। হাবিবতা পান্ুরিয়া চিয়া করে 
আহিল । নাউ গনিয়া তাল মিছিরির মচা উহ্হান তমালর কাদাত 
থ দিয়া, মুকলিহানলে। পানখৈ পহ্রীগদে গেলীগা 1 দ্বিকুড়ি দশ 
বছর হেইমাক অয়া পালয়া তেই হারপাছে-ইমে হুংকারগনা। 
তেইর গারিগত কুনোদিন খেডগাছলও সক্নি নেই | হাঁবিবও হার- 
পাছি, এতা এ হেইমাকর মারাক নেই কৌলি। লোদালৌদি হুনিয়া 
আহিতারা শৌতারে পরাণে হুংকার আগ দিল। ওতারে ছুটি দিয় 
বাপুকরে দিশা করিয়া কাকেই কারল পরাণ। ভাগ অংকর বাঘগর 
ছেয়াগ পড়ানিয়ে তমাল হামুকগর সাঁদানে চানাপ্পা মেইমুত অইল | 


৮ 


তারে বিল বিল চেইল। পরাঁণে শৌগর সাদানে বাপকরে ফেঙকরে 
উরে লয়া উঠানে লামিল। উহ্বান দেকিয়া৷ পানখৈ পহরীপারেত্র 
আলথক আয়া মাংকলেত্ত তমালর ফামহান তুলিয়া উঠানে হাবিত্ত 
রইদ পড়েছে কোণে পারে দ্রিল। তমাল পুতকর উরহানাত খায়! 
তার মেইথঙহানাদে চেয়া হপারা থতাহান আংকরিয়া কানহান 
ঘোকার আহানি আহান দিল.। পব্াণে বাপকরে ফামহানাত্‌ বহা 
দ্যা, হিনাত গেলগ1| পানখৈয়ে রূপো কবিরাজে ছাগির বি বারো 
বছর মারায় ভিলিকরিয়া .দেছে . মালিশ অউতা ওমালর পিঠির 
খ্ঞগত, চ্ান্তরে' তাকরে॥ মালিশ করে দেন? অকরল.) মিকুপ 
আহান আগেকার, গড়েইপা কৌলির চিনত, এ বুড়াবুড়ীর. মেইথঙে 
মিংটা আহানও নেই । এজাত কৌঁলিই তার অদ্ভুত প্রেম । জেঙউর 
তলে কল । আগই আগর লগে মিলনর হেইচা লাৎকরানির. 
বিশেষ রূপ আহান। মিরাসমাটি, কলখেরির লগে ভাগবাটুরা অছি 
এ ইমাবাবা' জিপুতর খেই খেই জিনার চেইখালগ লালয়। তিলনির 
নিয়াম চিলপেইতারা। কিয়া বৃন্ধে, লৌকিক লাজ, লেইরা বরার 
ফারাক, বৌৰের সন্দে, অশান্তি হাবিবয়ে ভিলয়া চেইথালগর-পাথা- 


রিহান নিয়াম। ধিয়ানে মাদানে তমাঁলর হভক যৃগত করে দিতে, 
মালিশ করে দিতে স্ত্রেমকা কাদাকাদি অইতারা উপেইত হিন ছুখ 


হাবিব ককর। এ মিকুপ এহানির সালেদে নিঃসঙ্গ তমাল আ করে 
বাছেয়া থার। বাছ্ছেয়া থার তেইর বানালো যমকরা খুর্তল, আতর 
মাঠিয়া পানার ধরলে) তেই কাদা বয়? মঠিয়া দিলে ভার 
কান্রাহানও থিতর পারা। য়ারি দিল মানু আগ কাদাত পার । 
তালমিছরির টুমাহান গালগদে ঠেলা দিয়া তমালে গজেদে মেইথঙ 
তুলিয়া! মাতানি অকরল, হারপেইলু» জীবন এহান অংকহান এন|। 
যোগ মানে জরম' বিয়োগ মানে মন্ণ |? মলিশর গতহান পাহুরিয়] 
তার পিঠিহান আদে আদ এক্সীন অয়। ছনিরী পানথৈ। আহিথমে 
মেত্তমকারকা বাহিল কার্তিকর পালিত লেউফুলর ফিতুপ আহান 


৮ 


৯. 


গারগত বেলেয়! অর্থ দ্রিল তমালর মূর্তী উগ | তমালে য়ারি দেনা 
না জিরার । ইছ্মদ্রা মালঠেপ মেইয়েলর দ্িয়োফালুর হাদিত, গিল্া- 
হানর সাঁদানে তালমিছরির টুমাহান তমালর এ গালেত্ব হোঁগালে 
নিশ্চিন্তে পাউচেল গাদ্দানি অকরল। 

বেলীটিকে নদীয়া গাঁটর পারর মিয়ার ক্ষেতির বারিহানাত্ত 
আঁলথক আয়া আয়া বাপকরে হিনা দিয়া আকসাটে ভাতপানি 
খেয়া জিরেইলা । তমাল ঘরর এ বাভুত, সন্দুকগর গজে 'বজীলনে 
আতহানিলো মুঙে ঠিক্কাদিয়া বনার হন্না করের । নদীয়া হৌবাজুত 
তার ফামহানাত বয় হ'জকারি আন্ুলে আনলে জিরাছে। মন- 
শিক্ষার খল্লিক আগ গুণগুণার ৷ কদাল মারতে মারতে তাঁর আতর 
সিংলেই টিও টিও করে নিকুলেছে। কাঁঞ্চনপুরী নারিকেলর আরিগ 
মাঠিয়। মাঠিয়া তা কুড়,ক কুড়ক করে আনুলের উহান তেরাদে 
চেইতে চেইতে আর জারে নুরারিয়া তমাল নিঙে পুতকরে ডাকল, 
*লদীয়া, বাবা হিনপেইলেও পিঠি এহান খানি ধরে দিয়াতা। আজিতে 
খানি ইহৌ আগ অকরেছেতা ।? নদীয়৷ এলাহান খামকরিয়া বাপকরে 
চেয়! মুকসি দিল । তা আরিগলো বাঁপকর অন্দুকগর গজে বহিলগা। 
বাপকর পিঠিহানাত আত আহানলে। ধরিয়া আরাক আকআতে 
হু'জকারি :আছুলে আছুলে ধূমা এরে দেনা অকরল। হ'জকর ধূমা 
নাকগত লাগানিয়ে তমাল ডিগল করে নিংশা কারানি অকরল। 
তা হ'জকারি ছাঁড়া চলে মুরারলগ ॥ এবাকাতে কানুরাহানর সালে 
স্থপ সকনি নাদতারা | গতহান পেইলেও মন এহান চামর পারা। 
নদীয়াই বাপকর মনহান বপিয়া তাপ্প মাতল, “বাবা, আরুচুম দিতে ?' 
“হে -? পিঠিবুলন। দিয়া তমাল নিঙে খতাহাঁন হাৰি এনেদিয়া গলিয়? 
আহানি আহান দিল। 

“কিন্তাও নেই, আকচুমেতে কিতা অইতইথাঙ |” 
দিত? 


নদীয়াই কিন্তাও নামাতিয়া বাপকরাং হ'জকারি লিলকরল | তমাঁলে 
আরিগ আতর তারাহানলো! পুছিয়া হেক যোকরে আকচুম দিও বুলিয়া 


থতাহানাত লাগেইতেই ছুরারহানাত্‌ পানথৈরে দেহিয়া খামইল, 
“অহ, ফৌঅইলীহা ) ্ 
“পি, পি, কিয়া খামইলেতা। ধানর কলহান অকরবেতা, প্রি)ঃ 
তেইর 'আাতহানাত গাছ গাঁছরার পাতা, তমালর হুজকর অনুপান। 
হেরা» ধূমা নিকালাদিঙ বুলি)" 
ধুমাতে কিয়া, মোরে নিকালা দিয়! বাঁপক পুতক _াইশাডয়া 


পিয়োনে । জেঙি বহক প্রগই চাকামর: কুঠাগত গাহাছি শো আগত 


পাতা উতা ছুহিয়া খেরি আগ রস নিকালেয় দিল। পানতৈ 
নৌরাগত হজক অন্ুপাঁনলে! তাকরে তান্করে বক বক করাঁনি অকরল, 
'রকত বঙিয়৷ খাঁডকরতেও হজকাঁরির লোভ এহান বেলা হ্ুরারলে 
হাবিবঙা বেলা, কৃষখয়! নিংকর |” 

“অইলগা এর. , গিথানক।” আর কথা না বাড়েয়া। তমালে তাপস 
পুতকরাং হাজকারী সিলকরল। নদীয়াও লাজপেয়৷ তাঁর ফামে 
গেলগা। তমাল হজক ঠাকহা'ন খেয়া ম্থুপ ন! টটরেয়] ঘুম আহান 
ঠেমকরল। 

সেন্বার পরে তমালর কাহুরধহান কঃ ইহোৌ করে জবর অনা 
অকরল। হাদি এহান নিকা বেলী হমানির পিছে বারিদেরত] কিয়া- 
থাও বুলিয়া খালকরে খালকরে_ নদীয়া মালকরে ডাহিয়া বাপকর 
কাদাত বন্ৰেয়া রূপে! কবিরাজরে ভাহাত গেলগা। পানটৈ ছনানির 
লগে লগে আইলী। জেঠি বহক গুগই কিতাই পিঠিহানাত মালিশ 
করে করে নুরারাগর সেবা করানি অকরলা। পরাণ মাষ্টার ঘরে 
ভিতরে শৌতা থঙমেইহান বেরি দিয়! বারো অংকলো! মেইখু অছি। 
জিলকশোগর নারগ বাহিয়া আহিল. “আটদশ এক একাশরি, আটদশ 
দুই বিরাশি-.. ৮ ৃ 

পরাণে শোঁতারে পড়া দিয়া হাদি হাদিত বাপকরে তালাবি আহান 


১১ 


করিয়া! যারগা । শৌতার পরীক্ষাই বিস্তা অইলতাই বাপকর নাত। 
এহানে তাঁর মনহানও কালির] অছে। কাহানির চুটে তমাল ইুছে 
কুকুরগর সাদানে ফ ফ করের | আহিথম মানা রকত। শৌতার লেরিক 
পাকরানির নার তার কানহানাতও ফৌঅরগা। | মেত্তমকা ও চিস্তাত 
বিভোর অর বারে? হিনহানে কেকার। হাদি হাদিত মারাম অর 
ওপেইত দ্বিআকচুটি আবিজাবি কথা পানখৈরে মাতের, বিবিয়ানি- 
হান পারা করে 

পুরণ এহান আশা, লোভ, হারে ভাগ এহান ছুঃখ জালা, হিন । 

দাদার জিসুহ উঠা আগ্রনাইল। | পৌ নাপাছিতা ? জাঙাক 
ওুগও 

'অইলগা নিয়াম না টটরেই |? 

ভালমিছরি তা আছেত;? না, 'অবপিষ্ট শুণ্য।? 

“একরে ছুইলো ভাগ কর।' পূরাণর নারগ। তমাল বিভুল অইল। 

"ভাগফল কতি?' শোঁতাই লৌদিলা 'শৃণা” | তমালর ডিলডিলাছে 
আহিগি চিকচিক করল । তা হারৌ অয়া পানথৈরে মাতল. 'দেখলে ?" 

“অবশিষ্ঠতে ?” 

'এক |? 

শুমইল।? তমাল নিংশাহান বেলল। 'তালমিছরি কইতে ?” 

“অর্থাৎ, একবে দুইলো। ভাগ করানি নাকরের। 

*নাকরের, নাকরের । কোনদিনও নাকরের |? তমাল হারোৌ অয়া 
মাতল, “হুনলাইতা, নাকরের | নিয়মে নেই | তেশ২? 

পিয়া বুল্পে, ছুই এগ একেন্ত ডাঙর সংখ্যাগ আরো, নাগইতা ? 

পরাণর নারগ । 

না, নাইল।  কন্তি হারপাছেতা। একেত্ত ডাগর সংখ) আর 
আছেতা ? 

ইশ্বর এক, আত্মা এক- তমালে বিবিয়ানি অকরল-_ 

“মৈনং ছিন্দন্তি শস্কাণি, নৈনং দহতি পানকঃ| 
ন চৈনং ক্রেদয়ন্তাঁপে!, ন শোষয়তি মারতঃ ॥ 

অইলগা এর | তুমিল অ--" পানখৈয়ে খামকরল | 
“নি জায়তে ভিয়তে বা কদা চিন্নায়ং ভূত্বা ভবিত ব) ন তুয়ঃ। 
আজো নিতাঃ শাশ্বতোহয়ং পুরাণো ন হন্যতে হ্মানে শরীরে 0 
পরাণে হৌগদে লৌদিল, 
"কুনো | এখুরুমতে নুরা অধ্যায়হান । এহানাত হিকতাঙাইতা 
আধুনিক রীতি আহান, দশমিক ভগ্রাংশ | হুনরাইতা ?' 
“হায় অজা1।” 
তমালও ইম্পানি অয়। কানহানি হিঙারল | পরানর নারগ গম্‌ গম্‌ 
করের, 'এ রীতিত ভ্বরকাং ভাঙর বৌনেই যে সংখ্যালোও আরাঁক 
সংখ আগরে ভাগ করানি াকরের | হারপেইলাই | 
“না” তমাল কান্থিহগনে আরাকৌ ' ফ-ফআনি অকরল | 
কাহানিহান জবর অইল। কাহিতে কাহিতে কলঠাগ অইল। মুরর 
রকত হাবি আহিগ্রিত পুলইলভা | “' 
পানখৈয়ে বহকে আকসাটে চিকারি দিলা, 'হেই, কিতা অইলএ» 
কিতা অইল। পরাণ 
পরাণ লৌগ জুনিয়া আকফালে বাঁপকর কাদাত হাজির অইলহা। 
লেরিক ঢেইতার1 শৌতাও হাবিবত৷ উরা বেলেয়া, এ ঘরর ছুরারহানীত 
পুলইলাহা। 
স্মৃতি কুমার দিংহ 
0 


নিওলশোঁগর বিয়া লেপছেত11 ফিয়ম জুৎ নাছেথাড? কুনো 
চিন্তা নাকরবাং | চালাক করে যোগাযোগ করিক 
বিযুঃপ্রিয়া মগিপুরী ভ্যাগুলুম ইত্াটি 
বেকীরপার-৭৮৮১২৩, কাছাড়। 
মাঠা, মাঠারকানি, কালা লেইরুম, নয়ানমুনা, মহরী, দরিয়া, 
ডিজ্রাইন করা ফিট' যতইতি হাবিব উপযুক্ত দামে পেইতাঙায়। 

কাদাত ইমে ঘটাগ অয়া বাপক পুতক ঝুম মারিয়া বয় আছি। 
ভিতরে ডগ ডগ, করিরী আকখুলী বহক বুবিয়! পেট কামাড়েয়া 
ধরফর করিরী। কামাঁড়ানিহানে উব1 আছাড়েয়। দিরী চিকারী 
বাপক পুতকর বুকে সত সেঁত লাগের। জারর পরর রাতিহান 
চারিঅ বারাদে কুনে। সাড়াশব্ নেই ঝুম মারেছে। গাঙহান হাঁবি 
আঁধারে বুরিয়া আছে । 

হৌরক ঘীন্তুয়ে পুতকরে মাতের_"জিংতা নাইতইছাঁৎ দিন 
একান দাবদা দ্াবদি করিয়। কাটেইলাং । যাগানে আকথুরুম করে 
চেয়। আইগী1 1” 

মাধব ফিওকো সৌ-অইল _““মরতইগতে মরে পড়লেগ। বাই- 
সাঙইলাংনাই । চেয়াতে কিতা করতু 1” 

-_্অমাট্রিক আহি রকত নেইঅ পড়লেগাতা । বছরআহান 
হেইমাক পালয়া হারো পিয়ম অয়া কাটেইলে _তেইরকা৷ বানা ঘুংশি 
আহান তোর পেটে নেয়অইলতাকো |” 

_'আতঙ্জাড দিকেয়া ধরফর কররী বিকার উহান মোর 
আহিথমলো! দেহানি না মনাউরি |” 

জাতে তামু চামার। গাঙর মানু তাছুরে দেহে নুরারতারা। 
বাপকে আকদিন কামে .গেলেগ] তিনদিন মুছতাও দিয়া বয়া থাইতাই | 
পুতকর আছে খাসলত উহ্থানতে, কামে লাগেইলে আধাঘনা কাম 
করতই ঘণ্টা আহান হজকারিল কাঁটেইতই | অউহানে মান্ুরাং কামও 
নাপেইতার!। চারা আহানর গজে ছবিগারা শ্-অইলেতে লমইল নায় । 
তান্থুরে লেইসি আহান খানা মুরাতও নেই। বনআগাছ এপেইস্ত 
হৌপেইত তুলিয়। না সেচেইতাই । চারা উবায়। দ্বিতিনদিন পেটে 
নারাদবাদলেহে তানু টেঙাড়াত কাইভাগ। | আনতাই দারো অত 


১৪ 


বাজারে বেছিয়! পয়সাখানি পেইলে অউহাঁনি লয়নাছে পেয়া এগদে 
হেগদে বাউটামি করিয়া বুপতাই | বা-রো। চারা উবা অইবাতাই 
দারো আনাত সালইতাই । এসাদে চলতারাতা । গাঙে কামর অভাব 
নেই। ক্ষেতিআলাই নিয়াম। ক্ষেতির সময়ত কাঁমিলা বিছারের 
নাপেইলাকোপুরি বাধ)অয়1 তানুরে ডাকতারা। তাছু এহানও হার" 
পেইতারা বাপূক পুতক ছ্বিয়গির কাম কামিল। আগর জবাব দিতই | 
অয়াও.কিমেতে করতা, উপায় নেই। বাপক পুতক জীবনএহান ইমে 
সাজেতএহানলো. লালইতাইগে। | নাহেয়া নাপিয়া থাইতার। 
রুচ্ছসাধন এহানলে। সাধু-সন্নাসী, অইলাইছভাও কুনদিনও দৌর 
কৃপা পেয়া হদ্দেইলাইছ। 

ঘর জিনকিহান বুলতে ইমে মাটির টুপিটাপি কতগ, ফতকরা 
ফারাজির। ফুতি-_কুনোরকম লাজহান বিরেয়। চলিলতা 'আছে। 
অয়াও তাহুর মনে সংসার এহান কিসাদে করলে চলতইতা| 
বুলিল খালকরানি নেই । মাম্নরাংত উদারি আনলেগা দেন! ুরারিয়া 
ঠার বচন সুনতারা, হাদি হাদিত বাকুরিও খেইতার থাডও ভাসুরাং 
লাজ নেই | গাঁঙর মানুও কিতাষ্ঠে করতা-_-অইতারা গতিহান 
দেখলাকোপুরি হুুরারিয়। ছুজে মুরারতাইহান হারপাহারপ! দ্বি-আৰ 
পয়য। উদ্ারি 'দিতারা | হৌপাতর সময়ত৪ কার কার বারিত্ত 
আলু, মটর আনলাকোপুরি পুড়িয়া খেইতারা। মৌর বারিত্ত মৌ 
চরকরিয়া আনিয়া রাঁভিএহান চাবিয়া, থাইতার1 | ঘীন্্ুতে, ইমে 


এলাদে এসাদে ডাডবাড করিয়। বাইট বছর কাটেইল | পুতকতে 
বাপকর গজে গে । 


এবাকাঁও তান ছ্িগর কাদাত বধা এহানহাবি আলু পৌঁড়াত 
লাগেছিতা। কার বারিত্ত খুলিয়া আনেছিগা কিগুইজানে | ঘীন্ুর 
ঘরগিথানিতে নঙমাঙ অইল দৌ-অছে। মাধবও বছর আহান অইল 
বিয়া করেছেতা । বহকএগ আয়? তাগ্ধুর জঙেছে সংসার এহানত 
হমেয়া জোড়াতালি দিয়া সংসারর খানিমানি শ্রী আহান আনানির 


১৫ 


চেষ্টাআাহানাত গই লাগলী । মাস্ুর কামদ্রম লেইসিবেইসি করিয়া 
কুড়িয়া বাপকপুতকরকণ কুনোরকম সের আহানপার1 আটার জুত 
করে পাঁরিরী। বহকে আনিয়া দিরী হুবাতহান পেয়া আরাঁকও 
আতহানি উড়িয়া বয় ধাইল | বারো ভাঙরবানাতে - কুনোগই 
ঠেকিয়া কামে ডাকলে রোজির দামহান চুড়াগ লাককরিয়া মান্তাই 
আজি অট লক্ষীগপারা বহুক শো জরমদে জুরারিয়া! মরণফাঁউছে । 
তান্ু এগদে বয়া খালকরতারাতাই মরে পড়লেগাতে রাইসাডইলাং ॥ 

হোৌরকে ছালির ভিতরেত্ত পুড়া আলু আগ নিকালেয়। বাকল 
বেলা বেলা মাতের হা, ষাগানে আকৃখুরুমকরে চেয়া আয়গ।? 
কিহান অইলীত। | দৌর বাতাস টাতাস লাগলি নেই কিতা নেহ। 
দশাআহান না| এবাৰ! মেইপা ভাকলেও রূপাআাহান নিতইগা। 
মাধবর মনে নাগৈ সন্দই আহান হমেইল। কিবাজানি তা ঘরে 
হামইতেগানেই বাপকে আলুগিহাবি লমকরেব্কোর | ফডেদে 
মাতের-ণঘরে হমানি ডরপাউরি 1”? 

-অবায় কিতার ডর এ মিতে অরতে এপেইত আছু নাই 1” 

_্তিও গিয়া চেয়া আইগা নে |? 

_“কতি আপাঙপাগর সাদানে দেন কথা এহানরে। হারপাছত 
তোর ইমা দেৌঁ অইলী উবাকা মিও তিনরাতি নাখেয়ানাপিয়া 
হিয়রগত চেপালা দিয়া থাইলুতা। অউসাদে দেবা করলুতা মি। 
কিন্ত এ কাফামেতে-__হাজার অইলও বহকনাই । মোরে দেখলে 
লাজপেইতই | যেগর মেইথউহান আজিপেয়াও হবায় চানা ছবারেছু' 
আজি ইমে এ অবস্থাত দেখগী বুলরতা | বারে এ অবস্থাত ফুতি- 


ফালিও খানি লেইলেক অর । মোরে দেখলে খি অইতই | বহকমান্ুগ। 
কিয়া হারনাপারতা 1” 


_খালকরউরিতা এবাকা। শৌগ অইলে কিহান করানি। ঘরে 
মনু বিন্লুআাগ নেই, থৌ. আকছিটা নেই, ব/রো আদাও খানি 
লাগের পাউরি কুনো আকতার যোগাড় নেই)” 

_ণআগ্জানও জুত অইতই | ভগবান নেইথাড ৷ ভগব রা 
যেতাই এবাকা পর়সাঁ আহান নান্তার উতাই যাচিয়া 5 
মোরতাঁও নয়গে! শৌ 'অইল1। ঘরে কানাদাম্ব,রি আগ পয়ছিল। 
ভগবানর কপায় ইমে কিসাদে কিসাদে পার অয় গেলুগা। |” 

অবশ্য যেতা দিনে রাতিয়ে কীমেই করিয়। চলতার]  তীনুুর 
অবস্থাও খীন্মুগাছিরাংত নিয়াম তঙাল নাছি। তবে লেইরাপা ক্ষেতি- 
'আলারে দাবেয়! যে গিরকগি পালছি তান্নর অবস্থাতে ইমে চলনসয় 
বুলানি য্যাকরের ৷ অউহানে এসাদে সমাজ ব্াবস্থাত মানুর, মনে 
ঘীনুগাছির দাদানে তলপা মন হঙনি কিকখানও নাগই। বর: 'অউ 
দাবেয়া থছি ক্ষেতিআল। অউভারণংততে ঘীস্থগাছির থারগা] 'এতাহে 
যুক্তিবাদী | কারণ ক্ষেতিআলার পেটমারিয়া সমাজে - 'বরাবাল। 
অয় পাল ই অউ ভারাং তলে তাওয়া নাধায়া তানু-এহে উউরিয়ার 
লাদানে চলতার! পারা। তবে কিয়া ডাঁঙরিয়াঁর সাদানে দেছবেইসা | 
চলানি অউহানতে মুরারতারা হায়হান। দশগর সাদানে মনও 
না-পেইতার1 অউহানও হাস্মহান | কিন্তু সরল সাদাসিধা পিল 
ডেকি তানুরে বাঁখানাতে ক্ষমতাও নেই । রন 

পুড়া আলুউতা বাঁপকপুতকে আকেইগ্সি আকেইগি খেইতে;আছি। 
কালিদরেত্ব তানুর পেটে ভাত নেই । আলুগি চিকনি নাওলার । 
জ্িগন্ত কারতারা, আতর তারাহানল ঠগ্প থাপারেয়া ফুদে ফুদে 'বাকল 
বেলেয়া থতাহানাত উড়া দিতাঁর1। ধরতেতে পাড় তণ্তাও নাছিল 
পাঁরাথাঙ থতাহানাত দেনায়তে জু-এ কিতায় পুড়ের পারা । চাবানি 
নাঙনার ইরাদার! গিলেবেলেয়া রাইসাডইলা। পেটগত গিয়া এমনও 
চিকইতই | গিলতে থাইল বাঁপকপুতক সিঙনা দিয়া। আহিরপানি 
বেলেয়া খাডকরল। । 

ঘীন্্এ খারহাদিত কুডিবছর আগেকার ঘটনা আহান নিউসিঙ 
আইল | জমিদার বাবুর বিয়াত বরধাত্রীগ অয় গিয়া খাছিলগ! 
ভরাতহান মরেগেলেগাও না পাহুরতই ) মাতের_-“আজিপেয়াও 
তারাং সা-সাকরিয়া আছে পারা। কী খানা! রকম রকম খানি_ 


8] 


চাটনি, দই, মিষ্টি, ঝোল বারো! তিননমুনার আঠাআঠা হৌ বারে 
লগ্গে আনল: ঘির পুরি । শৌগরাংত চিন্করে বুজন পেয়া খাঁকৃনেই 
সমানকরে বিলেইলাতানায়ে | আরতে কুনোদিনতে নাখেইতাঙাই- 
তাকো। অউদ্দিন পাছিলু হুরাতউহাল আজি তোরাং বাঙ্গেয়। কিসাদে 
মাততু। অউতাউ বারো লেহাজোহা৷ নেই--পারিল নাহি খানে, 
না-না বুললেও জাতেয়া দিয়া যিতারাগা। আকয়া পেটরমা লমইতেগ! 
পানিছিটা থনার ফাঁম নেয়ইলস | মোরতা! নিয়াম সময় উবারা থান! 
চিলইল | ঘরে আলয়া আয়া ফুতিআহান পারিয়া দীঘল আইগু। 
সাের..দিলগ ডাঙর জমিদারগ 1৮ 

ফারীহান ভনতে ভনতে মাধবর জুহান তিঙিল | মাতের_- 

'আলিকালি আমারে অউসাদে খরাকুরা নেয়ইললা পাউরি 1? 

এবাকাতে কইগই. অউসাদে. খরচ করতাইগ মাত? অউদ্দিন 


1র আছেথাও 1 এবাকাতে হাবিও অরে কর্ম হদ্ানি 
সানইতার। বিয়াবারিতও 'মউনাঁদে খরট করিয়া খবানির যোগাড় 


নেই? দক ইমে দৌ ঠকেয়া, নমো নমো দরিয়া এরতার]। 
কান্ছিহা'ন হমারতা_নেই লেইরাপার পেট মারিয়া পুগেইগোফাকরলা 
ধনপর্নসা'এতাহাবি কুরাং হারেইলাতা ? আদ্ায়র বেলাতে কড়ায়গণ্ডায় 
বারে] খরচর বেলাইতে নখর মলহানিও পড়ব কি নাপড়ব বুলতার)1”” 

“তিতে বাবা পাচ গণ্ডার চুয়া পুরি খা-থাইবে 1” 

£অউতান্ত জিডে। মাতুরিনাই লেহাজোহা নেই 1” 

“মি: অইলুইছতা পঞ্চাশহানতে হাটনহানাত লমকরলুই ছ।” 

“মিতে কিতা কম খাছুথাড 1. খিলায়ল করিয়া চা, অউলময়ত 
বলিয়ে পাস্থালে ছেমগ পারা অছিলুগ। তিতে মোর আধাআ'ধও 
নাছত।” 

আলুখেয়া  দবিয়োগিয়ে পানি পিলা। খানি থাকা জিগর কাঁদাত 

উড়েছি আচালাহানিল অজাগরগির সাদানে পড়লা। বুধিয়া৷ অউবাকা 
পেয়াও ধরকর করিরী। চিকারী দ্রিরী । 


৯৮ ৯ 


্ী 


বিয়ান ফুঅইল | মাধব উঠিয়া ঘরপ্র ছুরারহান ঠেলেয়া ভিতরে 
হমেইল। বুধিয়া! মরিয়া আছে। আছিগি উটিয়া দলাপোরাগি 
মবকুলেছে ৷ আ-করেছে থতাহানর গজে মাছি ফরদিতারা | রাতিহান 


, মাটিত উউনপাটন করানিয়ে গারিগহাবি ধলিয়ে লেপেছে। শেগও 


আর ছুনিয়ার মিঙালহান দেহে নুরারল | 

মাধব দাবদে ছুকুলিয়! বাপকরে বাগেইল। বাপকরুতক বুক 
থাপাড়া থাঁপাঁড়া কাদানি অকরল1| তান্ুর কাদানি হুনিয়। কাদা- 
বারার মাস দাবদিয়া আইল] বাপকগুতকরে সাস্বন] দিয়) এবাকাতে 
নিয়মর মানে মৃতাগর কিতা কিতা লাগের যেমন _ চিঙখুদ্ধিআহান 
পুড়ানির রুক বারেো৷ আর আরতা জোগাড় করানিরকা মাতিয়া 
গেলাগা ঘরেতে পয়স। আহানও নেই । 

বাপকপুতক কাদে কাদে গার. জমিদারবাবুরাং তাল করিয়া 
গেলাগা । তানু হবধকরে হারপাছি জমিদারবাবুয়ে ছ্িয়গির ছেয়াগ- 
পেস়্াও ভিটাগত না পরক বুলের । কারণ কাম করতাঙাই বুলে বুলে 
কতিও ঠকেইতা বারো চরকরতে ধরা পড়িয়া মেরাক মেরাকে কতিও 
বাকুরি খেইতা। অইলে অইলেও আজিদিনে বারো তানু জমিদার 
বাবুর ভাঙে পরলাহা। জমিদারবাবুএ আংকরের -পক্ষিতা অছেতা ? 
কিয্বা কাদরাইতা? হাদিএকানতে তুমার চিন্কাগি পেয়াও দেহানি 
নেই ॥ ন' গাঁ এরেদিয়া যানা মনেইলাইতা। না! কিতা? 

ঘান্ু গলেবস্জ অয়া দীঘল হমা আহান দিয়া মাতের_-'হুজুর- 
আমারে বিপদ এহানাত্ত উদ্ধার করেদে। মোর আকথুলি বহুক দৌ 
অইলী। রাতি এহান লাংনা করিয়ারগো। বাপকপুতকর ঘুম নেই। 
আমার সাবেকে যেহান পারলাং হঙ্জকপাত খরেইলীং | লমইতেগ! 
আমারে ছুঃখর সাগরে বেলাদিয়া ঠকেয়া গেলিগা। হুজুর আমারে 
ভাতগি দেনার মানুগ পেয়াও নেয়ইল1। সংসারহানহাবি পানিত 
বাহিলাং আপনার গোলাম হুজুর-_-এহানর উপায় আপনি ছাড়া আজি 
কুঙ্গই করেদিতাইতা। যেহানি আছিল পয়সাহানিও হজকপাঁতে 
খরচ অইল | আপনি কৃপা নাকরলে আজি মৃতাগর শেষ কিরাকর্ম 


১৯ 


কিসাদে করতাডাইতা 1. আপনি ছাড়া আর আমারতা কুঙউগ 
আছিতা? আজি দিনে কাঁরাং আত পান্তাঙাইতা “হুজুর 1” 

ছরাদে তান্নুরে ধমক মেইছা। দিলেও আসলে জমদারগ বিস্তমান 
দয়াবানগ | গালি ভুনতারাতাতে তামুর স্বভাবে । হারপাঁর এ চামার- 
এগরে পয়সা দেনা মানে অপাব্রে দান | মনে মনেও খালকরের ধমক- 
আহান দিয়া নিকালাদরিতু না কিতা বুলিয়া। হুত্তমৈ ডাহিয়ার 
অউপেইত্তে পাত্তাও নেই | আজি বিপদে পড়িলথাঙতে জাঙে আতে 
ধরেরতাঁচমার | মাতের ফ্ক্যারীহানতে এবাঁক! ধমকমৈেইছ) দিল কাঁফাম- 
হান নাইল । রূপ দুহান আখনিয়। মুঙে উড়াবেল।দিয়া গেলগা। 

স্বয়ং জমিদার বাবুএ রূপা দ্রহান দান করল থাঁওতে গাঙর 
আর আর বেপারী মহাজন রূপা নাদিয়া লিত পারঙাতা ? জমিদারর 
নাঙ ধরে ধরে কুনোগরাংত দ্বিআনা চার আনা করে করে আদায় 
করানি অকরলা । ঘন্টা আহানরমা পাঁচ টেকার ঢুয়া পুলকরেবেললা | 
কতগন্লাংত পুড়ানির দারো, কতগরাংত চউল ভাইলও আদায় অইল । 
মোটামোটি জুতজাত আান করিযা বারবাঁজিত বাঁপকপুতক চিওখুশ্বি- 
হান নাত বাজারেদে সাঁলইলী: । কতগই বারো বানাপেয়া 
'শাশানর বাহা কতগ ছেদদেনাতও গেলাগা | তেইরে বানাপাকুরা 
গাঙর দুগ-আগ বেয়াপা উন অনিত আহিলা | বেয়াপার মরণ) 
ভেইককা বুলতেগা আজি তান্ুর শাহিক্ত আহিরপাঁনি ফুটাগও 
বেলা দিলাঁতী । 

আটে আটে বাপকপুতক ধ্যারী দিয়া যিতারাগা _ বাজারে 
ফৌঅয়া ধীন্ুঞএ মাতের-_ “হায়দে মড়াগ পুড়ানিরকাতে বাহা দারৌর 
ব্যবস্থাতে অইলনাই নাগইতা?? 2 
- দবাহিয়া যিতইগাঁ এবাকাতে চিওথুঙ্বীহান লইলে লমইল 1% 
-- দনিয়াম দামীউতাত গিয়া কিতা করতাঙ সম্তভা আহান বিছারেয়া 
লইক্গা 1” 
_ হাষ। মড়াগ পুড়াত নিতেগা নিতেগা দেম্ধাহানও অইতই | 


২০ ষ্ 

ঞ 

আধারগততে কুঙউগই ফ্তিহান খিযাল করতাইগ 1” 


তু অনথকপা রীতিহান 1 জিংতা অয়া থাইতেতে দেহাগ বেড়ানির 


তেনা আকচিলাও নাপেয়ার মড়ানির পিছেদেতে বারে ছুয়া ফুতি 
লাগের । আহানিও, আহের 1৮ 
_ অউহান বারো মডাগর লগে পুড়িয়াও যিতইগাঁ 1৮ 
আজি পেইলাং পাচটেকা আগে অইলইছতাঁও হজকগাত খানি 
খোরা পারলাডইছ ১ 
এসাদে আগরে আগয় মন বুঝাবুঝির চেষ্টা আহান করিয়া 
এ ছুকানেত হো দ্বকান, বুলন্ারা চেইতারা | হানছর মনমত ফুতিহান 
বিছারেয়া নাশেইলা | সেঙ্কাহানও অ-যারগা _ আটতে আটতে 
পেইরাক মদ দুকানহানর মুঙে উবাইলা । আগরে আগয় মেইথউ 
চা-চি দিয়া ভিতরে হমেইলা | এহান অইতইহান তান ছিয়গিয়ে 
আগেত্ত হারপাহারপি অছ্ি প্রারা। খানি উবায়া এগদে হেগদে 
চেইলা কিহান করতা - খালকরিয়া ছ্বিমন দিছা অইলা |. 
খীস্ত্র হাতে হাতে হকানী অউগরে ইঞ্দিত করল _ 
“সাহুজী আমারতাও বইতল আগ |” 
লগে সদর চাট বারো মাছ ভাজা লয়া দ্বিয়গিয়ে রেকহানাত 
বয়া মনর আনন্দে সিনা অকরলা । পেটগত, ছিটাআহান_ পড়ানিয়ে 
আহিগিত রঙ থরল । 
ঘীন্ _“চিঙথুণ্বি লয়াতে কিরা করতাড? মরাগর লগে ছালিগ 
অইভই । আগ্পানে পয়সা খরচ করিল পথ না-পাছিতা। 
মাধব শুন্ঠহানাদে মুগ তুলিয়া তা যেন কুনো পাপ বা কুনো 
অপরাধ নাকরেছে এ ভাব এহানল দৌ-সাক্ষী থয়া মাতের _“মানুএ 
দান করতারা, বামুনবেওতে কত হাজার হাজার দান করতারা, তানুরে 
দান করলে মড়াগই পার বুলিয়?, পরলোকে গিয়া 'কুনোগই দেহেছি- 
গাতা? যেতা দিয়ার এতা তানু পাছি বুলিয়া মাতে পারবা?” 
ঘীনু-ধিনপূয়লা আছি অউতাই তান্ুর শ্রান্ধরুর্মত হাজার 
হবাঙ্ঞার দান করতার1। আমিতে লেইরাপা কাঙাল আমি অউপাদে' 
পয়সা উড়া পারতাঙাইতা ?” 


২৯ 


কিন্ত মাসুএ বারো চিওখুক্িহানর কথা আংকরলেতে কিতা 
বুলতাঙাই ?” 

_ঘীন্থ আহিয়। মাতের _“অউহীনরকাও খালকরিয়া মররগাত) 
আংকরলে মান্তাঙায় পকেট মারে দিলা। আমার লেইপাকে নেই 
নাপেইলাং। এহানও হায়হান আকগও আমার কথা ঠাচা নাকরতাই । 
তানু ঠাচাকরলা নাকরলা আমারতে কিতা অইল ) চেইছ অউতাই 
বারে পয়সাও দিতাই । 
মাধবও আহের | কিহানরকা আহিল তা জানে । আজিকার তাম্গুর 
কপালে কাহুল চাইতএগ কুনোদিন' ঠাচাও নাকরেছি। মাতের_ 
প্বাবার বহকতে কিয়া বেভাররগো আছিলী ॥ মূডিয়৷ পেয়াও 
আমারে এরে চা খোবেয়া যেইরিগাতা। 

প্রায় আধারইতল লমকরলা। ঘীস্থ দ্বিসের পুরি আরাকও 
লনাত দাপেঠেহইলো।। লগে বারে। চাটনি, আগার ৷ মদর দুকানর 
ঠিক যুডামুডি খানার দ্ুকানহান। মাধব দাখদে গিয়া পাতা দ্রহান 
লয়া আনলগ! | আরাকও দেড় টেকা খরচ অইল | আতে মাত্র ছিতিন 
আহানার চুয়া থাইল । 

যেসাদে বাঘগয় শিকার করানির পিছে তাগ্প শিকারগ মুঙে থয়। 
তৃপ্তি অয়) খার আজি তানুর বাপকপুতকরতাও. অউহ্থান অছে। আজি 
তাগু বেপরোয়া । করলা কাম এহানরকা উচিত কি অনুচিত খালকরিল 
সময় নেই কারাঙও মাতিল দরকার মনে নাকরতারা । বারো 
এহানরকা তানুরে বদানাম করতাই বুলিল ডর নেই। অউহানতে 
কিয় তাগ্ন পয়লাপ্ত জয় করিয়া আছি । 

ঘীন্তু দার্শনিকর সাদানে মাঁতের_'আজি আমার আজ্মাগই 
পেয়ার তৃপ্তি এহানে কি বহকউগরতা৷ পুণা নাঈতই মনে কররতা? 

বাপকর কথাহান ইলয়া মাধব ভক্তিশ্রদ্ধায় গলিয়া মাতের_ 
পসইনেই অইতই ) কত পৃণ্ফলে আজি তেই আমারে পাছে এহান 
হে ঈশ্বর ভিতে অন্তর্যামী ॥ তেইরে বৈকু্ধামেতে নিয়া যিছগ! প্রভু। 

আমি ঠইগ সকয়া বর দিয়ার। আজি যেসাদে আমারে ঘাড় ঘাড় 
ফ্লৌকরে খোঁরেইল এহান আরতে জীবনে কুনোদিন পেইতাভায় 
বুলিল আশাতে নেই ।» 

খানি খায়া মদর ঘোরর ভিতরে মাধবরতা পেইরাক খিয়ালহান 
হমেইল- 

_“হায়দে বাবা আমিওতে আকদিন না'আকদিনতে তেইর 
অউপেইত ন? ধিতাভাইগাথাঙও 1 

ঘীন্পু না উটরার । পরলোকর কথ৷ খালকরিয়া এববাকার 
পেইতারা আনন্দহান মাটিগ করানি নামনার | 

_-পচিঙধুস্থিহান কিয়া আমি নাতলাগবুলিয়া তেই যদি হোঁপেইত 
আঙকরিরী, কি জুবাবতে দিতেই বাব?” 

_তোর মুরগ 1 

_"আঙকরানিতে কিন্তু আঙকরতই সইনেই 1” 

_“তিতে কিলাদে হারপেইলেতা তেইর চিওখুস্বিহান নাঁপেইতই 
বুলিয়া? মোরে তি কিগো পারাবেইলেতা | বা্টটবছর এহান ইমে 
মিলাহুলে ঘাস কাপলু বুলবেনাই | চিওথুশ্বিহান তেই এর্মনেও 
পেইতই থারো হবা আহান পেইন্তই 1” 

মাধবরতা ঠাঁচা নাইল। আডঙকরের-_“কুঙগই দিতইতা? 
পয়মাহানিতে হাবি লয়করলে। তেইতে মোরেহে আঙকরতই । 
বির্াতে সিহে করেছু নাই, হেদিগত সিন্দুরতে মিছে পিদাদেছুনাই 1” 

ঘীন্থ ফিউকো সৌআইল-_-“আহোৌবার মাতুরি নাই, চিওথুদ্বিহান 
তেই পেইতই--পেইতই এরে মাতলুতাহে |” 

_দেকুরাহে কুডগ ?? 

_“যেতায় এবাক। পয়স1 দিলা অউতাই বারে দিতাইতা। তবে 
হায়হান এলতিতে আমার. আতে না পড়তই।” " 

রাতিহান যত ডিলযারগ| মদর ছুকানে ভিড়, নিয়াম অনি 
অকরল। কুনোগই বেন্্ুরে এলা ছুটাছি, কুনোগই লালে বকর বকর 

গুজ্রতীরা । আগরে আগই কলকরিয়া হকচেলয়া কাদতারা |. এসাদে 
নেশার ঘোরে হাবির আহিত রঙ লাগেছে। মদদে জিডে তাসুর এ 
ভঙ্গি ভাঙ্গি খুশীর হাওয়াহানেই ছুকানহান গরম অছে। 'জীবনর 
দুঃখ বারো হতাশায় মীনুএতারে আজি এপেইত পুলকরেছেতা | 
ডাহাক আহানরকা অইলেও তান পাুরতার]। পাুরতারা নিজরে । 

বাপুকপুতক  অউবাকা পেয়াও ডেসমার্যা-পরিনাত লাগেছি । 
হাবি তাচ্গরউগদে অগহি বিদেয়া চেয়! আছি । খালকরতাঁরা লান্বর" 
তারানায়ে, কপালহবা বুলিলহান পুরা বইতলগল বহেছু। 

পেউবুজে খেয়াপিয়। যেতা লেময়া থাইল 'অউতী মাধবে ভিখারী 
আগরে দা দিল। নঙদাঙ অইল তানুর উগদে জিনধর চেয়া জাহনজ 
অটগি তিডা তিঙা সেপ গিলাত লাগেছেগ ॥ মাঁধবরতা আজি ভিখারী 
আগরে সামা) উচ্ছি্টহা'নি দান করিষা হারৌহানে বুকগ ফুলিল। 
“্দানর গৌরবহান জীবনে পয়ল! তার বুকগত বাজিল পাঁরা। 
বনু ভিখারীগরে মাতের__এনেগ্রা যৌকরে খাগচ বাঝো দিলগ খুলিয়া 
বরতে দ্রিছ । যেগর নাঙহানল আজি কামেইলাং পয়লাহানি, তেইতে 
হাংকাত্ত দৌরখয়া পেইলগা | তবে তোর বরহানতে সইনেই তেই 
পেইতই । এভা তেইর কষ্টর ধনহানি না|" 

মাধব বারে শণ্যহানাদে চেয় মাতের_ “বাবা তেই সইনেই 
বৈকুঠধামে যিতইগা, অউনেইর রানীগ অয থাইতই |” 

ঘীন্ত উঠিল ।' হারৌহানে থাইবপথ নাপার-_"হায়বাবা তেই 
বৈকৃঠই ফিতইগ । তেইতে কুনোদিন কারও হিন নাকরেছে। কারাঙও 
লাল নাঁছে । মডিয়াপেয়াও আমার জনমকার খোঁরাঙহান থুঙকরে 
দিল। তেই বৈকুঠে নাগিয়াতে অউরে লেইরাপার পেটমারিয়া 
সাধুছায়! নিক্কাদিন মানু দেহরেয়া গঙ্গাস্সান করে করে মন্দিরে মুরগ 
থেওকরতার1 অউতাই যিতাইগাতা 7? 

তার এ ভক্তির ভাব চুটির নাথাইল | মনর দরফর অউহানেই 
নেশার লক্ষণঞানগাঁৎ। নেশাহান ছুটানিয়ে হতাশ বারো ছঠখর় 
মনহান ছেয়া হদেইল। 

“কিন্ত বাবা, জীবন একান কতিও . লাই-লাঁঞ্চন1 এতা৷ পা 
গেলিগাভা, মরতে পেয়াও অগেলিগা লাংনাএহান 1৮ মাধব রৌ 
মেলিয়া জরে জুরে কাঁদানি অকরল । 

খীন্ুএ তেমজার-__ “কাঁদিয়াতে কিতা করতে, এ কঠিন সংসারর 
মাযাজালেত্ব তেই: আর যুক্তি পেইল | মহাভাগ্যবতীগ, 'অউহানে 
এমাটিক ত্বরণকরে মাহাবন্ধনহান ছিড়িয়! গেলিগাঁতা। চিন্তা নাকরি_- 
আরহে হারো অইঙতে নাবুলিয়া -কাপৰপুতক লৌদিয়া এলা আহান 
অকরলা-- 

“ঠগিনী কেও নয়ন! বমকারে । ঠগিনী 1” 


অর্থাৎ_-*গ্িনী ঠক দেভুরেয়া কিয়া আহির পট মারউরিতা 
ঠগিনীরে 12 


মনর আনন্দে এলাহান লইল1 | কাদার বারার হাৰি পুলয়া 
তা এ লীলাহান চেইতারা। এল। দিতে এল দিতে নাছানি অকরল!। 
লমইতেগা তাত্নৃতাত পটলাগী ॥ নেশার ঘোরে তালহান মাংকরিয়া 
বাপকপুক্ক ধরাতলে দীঘল অয়] পড়ল] ) 


. মূল প্রেমটাদ 
অন্ুবাদ-__ শাস্তি সিংহ 

প্রেমচন্দ্র -(১৮৮০--১৯৩৬) উত্তর প্রদেশর বেনারসর 
লমহীতে তীর জন্মস্থান । হিন্দী গল্পর অমর কথাশিল্পী প্রেমচন্্র 
প্রাচীন উপাখ্যান বারো য়াারীর পথগন্ত থেই করিয়া অতি সহজ 
সরল গার ভাষায় মাস্থুর চরিত্র গাঙর চিত্র তুলিয়া! ধরে 
দেছিল। যেহানরকা তা হিন্দী সাহিতাজগতে থাইলতা৷ অমর 
অয়া। 


ডন্ধক্ধফককদ্ষত ক্র 


২ ড়ভ ভদ্ ভদ্ ক ফককড ভ তত ভন ফচ কক 


অগ্নি মন্ত্রত দীক্ষা দেই 


নরসিংহপুর লয়াগন্ত পয়লাই প্রকাশ পাছিল পত্রিকাশোঁআহান | 
নাঙহান ইকরণ' উহানর কতবছরর থাংনাত প্রকাশ পেইলো 
“ভূবন মেলা? । ছিনহান মাত্র সংখ্যা নিকুলানির থাংনাত অদ্যাবধি 
পেয়া বন্ধ আছে । কারণহান অইলতাই আমার জাতীয় চরিত্র 
মানসিক শক্তির অভাব | লক্ষ্যে ফোঅনির নাপ্লাল আমারাং নেই | 
উহ্ানেতে পারায় পারায় উদ্ুটন খানাঁত লাগেছি । লয়অইতেগা 
এমন পর্যায়ে ফৌঅইলাংগা আমি অস্তিত্ব আর জিংতাকরে 
নারতাঙাই পাউরি ? আমার জাতর মুঙে, মৃত্যুর পদধ্বনি - আর 
ডিল নেই _- মেইতেইয়ে আজি তানু মণিপুরী আয়া পালামেন্টে 
মণিপুরী ভাঁষারে অষ্টম অপশীলতুন্ত করাঁনির পক্ষে বিল পাশ 
করতাই । পাশ অনার লগে লগে বিষুখ্রিয়া মণিপুরী জাতি পৃথিবীর 
ইতিহাসেত্ব মিমুত অয়া যিতাইগা । 
কিন্তমান আচানক ! দ্রৌপদীরে বিবস্ত্র করানিৎ দ্রঃশাসনে 
ফুতিহানাৎ ধরল উপেইত তীন্ম- পঞ্চপাগুব যেসাদে প্রতিবাদ করে 
নারিয়া ছুর্যোধনর মুডে সেনাগুকর সাদে ককারা অছিলা ঠিক আজি 
আমার মুঙে ৪ ছবিউহান সাতয়া উঠিল । বিধুঃপ্রিয়া ইমার পরিচয়হান 
আজি বেশাগোর রূপে কলগ্থিত অইরী উপেইত তেইর জিপুতে বোবা 
অফ্লা পিলিক, পিলিক্‌ চেয়! আছি । আমার রাজনীতিবিদে পার্টির 
কথালো বিভুলা । ধর্ম আঁটেকুরায় রাধা কৃষ্ণর প্রেমর চিন্তা পাগাল]। 
শিক্ষক সমাজ টিউশানিলো। সময় নাপেইতারা | ছাত্র ছাত্রী সমাজ 
ভিডিও চেয়া সানি দেউল, সঞ্জয় দত্ত, হেমাম্ুলিনীর গুণগাণ গেয়া 
পথেদে আটতারা। খেলার রাজার ক্রিকেটাঁর-_ স্বুনীল গাভাসকার 
ফ্যারীলো পঞ্চমুখ । বেয়াপ। হাবি টি, ভি, সিরিয়েল চেয়া মোহ অয় 
আছি। হাদিৎ গ্রাউর বূজনে আংকরতার1 আমার ঠারহানতে কীতা 
অইলতা।?' ইমে এহানি কথা । উতার হার্দিৎ পূর্বপুরুষ মুক্তি দেনার 
সালে কাকালিত রূপ। বাধিয়। ত্ীর্থযাত্রাত সালছি। 

আচানক ছবিআহান আমার মুঙে বাহিয়া উঠেছে। এ অবক্ষয় 
এহান কিয়া আহিল? এহানান্ত যুক্তি পানার দিশাখো। কুংগই ইলকরে 
দিতৈ? এতাকিতা প্রশ্ন আমার মুঙে উপস্থিত। এহানর প্রতিবিধান 
নাকরলে পিছেকার বংশই আমারে ক্ষমী নাকরতাই | এবাকা 
যদ্ববংশর সাদে দলাদলি করিয়া ধ্বংসর মুক্াযুঙি | 

ইতিহাস আলোচনা করলে দেহিয়ার বৃটিশ জাতএহানর ছুর্দিনর 
তান্জা আগো তানুর মুঙে দেহাদেছিল। দ্বিতীয় বিশ্বযুদ্ধর হাকৃতাঁকে 
বটিশ দ্বীপপুঞ্জ. চাব্যিবারৈ, হিটলার সাবমেফিন পাহার? দিয়া 
আছিল-_-উদ্যোশ্য আছিলতাই বাহিরেত্ত “থসিটোন' আনানির পথগে। 
বন্ধ করনি । এদিটেশন নাউলে কোন মাইন, গোলা-বারুদ, বিচ্ষোরণ 
নার। নুতরাং ও জিনিষ নাপেইলে যুদ্ধহান আগ্লানেউ বিশ্বোরকর 
অভাবে বন্ধ অইতৈ | ও দুর্দিনে বুটিশ প্রধান মন্ত্রী মিষ্টার লয়েড জর্জ 
নিয়াম খালকরিয়া সমর বিভাগর ইনুদী বৈভ্গঞানিক কাইম ভাইজ- 
ম্যানরে মাতেছিল -.“কাইম ভাইজম্যান, আমার মুডে এবাবা গো 
পথ । আগে! অইজতাই যুদ্ধ করিয়! মরানি, পিছেকার উগো৷ অইলতাই 
জারমানিরাং আত্ম সমর্পন! কিন্তমান তি যদি কৃত্রিমভাবে এসিটোন 
আবিস্কার করে পারর উহ্ান অইলে আমার দেশ, আঁমার জাত রক্ষা 
অইতৈ ) বিশ্ববন্দিত বৈজ্ঞানিক ও ঘোর বিপদর সময়ে এসিটোন 
আবিষ্কার করিয়া দেশ রক্ষা করেদেছিল। যুদ্ধর থাংনাৎ তারে লভা- 
হান ডাহিয়! মান করেছিলা। উপেইৎ তারে মান্তেছিল1-_“কাইম 
ভাইজম্যান, আমার ছর্দিনে আমারে যে উপকার করেছিলে উহানরকা 


১ জমগ্র বুটিশ জাত এহান তোরাং খনী। এবাকাতে আমার ক্ষমতাঁরমা 


যেহান আছে উতা তোঁরাং দিতাঙাই-_ মাতিক কিতা চেয়ারতা ? 
উপে্টৎ ও গিরকউগই নিজর জাত ইহুদী এতা দেশ নেয়া ডেই ডেই- 


হারা দিতারা এহান নিংশিং অয! নিজর আত্ম-ন্ুখর কুনোতা নাচেয়া 
. হুদ! মাতেছিল-__“মোর ইহুদী জাত এহানরকা মাটি টুমাআহান 


চাউরী 1» এবাকার ইজারাইল ও প্রার্থনার ফল স্বরূপ পৃথিবী বিখ্যাত 
রাজা। 


চা 


আমার এ ছুর্দিনে, সমাজর চিন্তাশীল মানুরাংত চেয়ার উদ্ধারর 
মিঙাঁলপা পথ । আমি ষেন হুরা করে যুদ্ধত উরা অনি পারানি | 
আমার, রকতে. আহক: ক্ষত্রিয়র রকত। জুলিয়াস সিজারে 
যেসাদে, মাতেছিল--“কাপুরুষর সুক্যু বহুবার. কিন্তু বীরর মৃতু! 
আকৃখুরুম।" নেপোলিয়পে, বরফে-স্াচ্ছাদিত আলপ-পর্ববত দেহিয়া 
ডর নাপেয়া সাহসে বুকগো দরা করিয়া অতিক্রম করাণিৎ উব অয়) 
তরোয়াল হেইককিয়া সৈশ্ঠহাবিরে মাতিছিল _ “আপ পর্বত মরাং 
মুরগো নঙ1।” লগে. লগে সৈগ্ঘহাবিয়ে সঞ্জীবনী মন্হান হুনিয়া পর্বত 
অতিক্রম করেছিল]. 
আমার জাতীয় টরিত্ররমা লাগের এবাকা ছুদ্ব্শ চগিত্রার নেতা) 
যেগোর কথায় রকতে রকতে দাবদক্‌ জ্বির হোতগো | যেগোর এলার 
স্বরে লেদকা অস্তিত্ব রক্ষার সংসাহলী সংগ্রামর জয়ধনি। ধর্মবীর 
বারো মাত--'অঙ্জুন, যুদ্ধ কর, মরলে বর্গ লাভ, জিংলে রাজা লাভ 
_ মরলে লাভ. জিংলেও লাভ” রাজনীতিবিদ, চাণকার সাদে 
লোশিং খেলেই । শিখ ুরু গোবিন্দ সিংহর সাদে দুখ অপ্থিমন্ত্রত দীক্ষা 
দেই আমি যেন অস্তিত্ব রক্ষাত প্রাণ বলি দিকৃ। দিকে দিকে আকাশে 
বাঁতীসে, ধ্বনি প্রতিষ্বনিত মুখরিত অক. _-জিয় বিফুপ্রিয়া মণিপুর ” 
ইন্্রকুমার সিংহ 


ত্রজেন্দ্র কুমার সিংহর মূ 
] “এলার খুখতল” 
বারো নিক্লিল.। এরে লেরিক এহানি পেইতাঙাই _ 
“1 পুংলল » “মেইকেই *, * ক্ঠগিরো” 
ধনপ্রয় রাজকুমারর নুৰা কবিতার লেইরিকহাঁন-_ 
'" *হপনর বাবুয়ানি? 
চি? পুধিমা লেইরিক লেইসাং | 


উই 

গুরাহাট 

* ভুয়ালকা পুরস্কার ” 


কলকাতার মৌরভসংস্থার পক্ষত্ত বছরহান. লেহে সংগীতরমা 
গুণীজন আগরে এ সম্মান পুরস্কার দেনা অর | এমারীও .সৌরভর 
বোড়শ ভুরালকণ পুরস্কার একুশ হাজার টাকা দেনা অইল | মণিপুরী 
নৃত্যরমা' উজ্জল জ্যোতিক্ষ গুরু বিপিন লিংহরে । কলা কু ভবনে 
অনুষ্ঠান আহানর ঠোরাঙ কৰিয়া নৃতাগুরুর আতে অমিতাভ চৌধুরী এ 
পুবস্কারর চেক হান বারো জ্ঞানপ্রকাশ' ঘোষএ মাঁন পত্রহ্ণান তুলেদিল। 
মেলা পুরস্কার অগেদে গিরকে পেয়া গেলগা অউতারমা “ কালিদাস 
সন্মান" বারো “ একাদসিক পুরস্কার ” স্মরণীয় । ন্‌ 
হায়হান আমার মনিপুরী জাতরমা উজ্জল জ্যোতিক গুরু বিপিন 
সিংহ। নিজর মিঙাল্প নিজরে ডালকরিয়! জগতরমা মণিপুরী নৃত্যে 
প্রকাশ করে দিল । আমি মণিপুরী গিরকরেলই গৌরবাস্থিত। কনাক 
কালেত্ত নানান ঘত: প্রতিঘাত, লাই লাঞ্চন! পেয়। আদ্গিকার এ 
পাঙটিল এগত ফৌ-অনি এহন গিরকর' নিজন্য কৃতিতহান | “মাসুরে 
সুরারিলতা কিত্তাগু নেই' এহান গিরকে মিজর ভীবনহানল দেবেইল ॥ 
গিরক কাছাড় জিলার শহরতলী গার সিঙ্গারীবস্তীর বিষ্ণুপ্রিয়া 
মানগুরী সমাজে জরম। ঘরেন্ত নুকুলিয়া : নানান গুরুরাৎ শিক্ষা 
লয়া কলিকাতাত আহিল । অউপেইত মাম মেনকার লগে পরিচয় 
'অয়া খাণ্ডেলী যাত্রী করল । এযাত্রী গিরকর পয়লাকার কাঁকেইহান 
বুলানি ফ্যাকরের | খান্ডালাছি বোশ্বাই |: জাভেরী সিষ্টারস.র লগে 
যোগাযোগ, গুরু বিপিন লিংহর গৌরবর চূড়া কানার কেইরাকহাঁন 
তা তুলিয়া! ধরে দিলা । দীর্ঘ ৩০ বছর পরে বারো কলিকাতা 
আহিল । আজিপেয়া ও কলিকাঁতাতেই আছে | হুরু ঘরশৌগর 
বাডেদে বাতেদে বই, চারিয়বারাদে বইব, সাগরে নিজরে বুরেয়া 
থছে অউহানেই: ভার আনন্দ, ভার সাধনা। এঅব্ান্ত সাধনার ফলে 
আক্তি মনিপুরী নৃত্য ভারতর শী্বীয় হ্বতারম। বলিষ্ঠ ফান লইল। 
ভারতর নাঁট্শা্ বারে। মনিপুরী নৃত্যর ভিত্তিভ্মি গৌডীর বৈ 


২৯ 


্রন্থর সঙ্গীত বারে! তাল বিষয়ে তুলনামূলক বিচারে কাটেইল দীর্ঘ 
পঞ্চাশবছর কাল গিরক' হাবিত্ত জিডে ডাঙর মনদ্িতা শাক্জ্ঞানরমা 
গভীরতা বারো গবেষণার একনিষ্টণ। 

কিন্তু হূর্ভাগয এ জোতিষ্কর আকর্ষণে নয়গ গ্রহরম1 আমীর বিষুপ্রিয়া 
মণিপুরী সমাজ আকগ গ্রহও ফাঁম লন ঘুরারলাঁঙ নিজনে নিজে বুলে 
বুলেই আমি সন্তষ্ট । বছরে বা দ্বিছরে আট' নয় হাজার খরচ করিয়া 
উঠানে বা মালঠেপে মাননিক রাস আহান করিয়াই আমি নিজরে 
ধন্ট মনে করিয়ার ৷ সংসারর নানান বিনান খরচর চাঁপে অউহ্ানও 
বছর ঠেলেইতে ঠেলেইতে লমইতেগ| আতি আহানাত সামর । 

মণিপুরী নাছ বা-রে। ধর্ম আহানারাংত মহান খেইকরিল উপায় 
নেই। আমীর যেহান ধর্মহান অউহ্ণানই নাছণর মাধ্যমে প্রকাশ পার 


স্বতরাং আমার জীবন যাত্রার লগে সমানতালে যেহান সঙ্গ লছে, ন্‌ 


এ ন্ৃত্য সম্বন্ধে হাবিরতাও গভীর জ্ঞান থানা লাগের | জ্ঞান পেইতে 
গেঁজেগা উপযুক্ত শিক্ষা করানি লাগের সাধনা করানি লাগের । যদিও 
রকতে মণিপুরী নৃতা অতি স্বাভাবিক অয়া তিলয়া আছে, যেসাদে 
নিংশাহানর লগে প্রাণহান। আউহানে ্বতা এহানরে যতন করিয়া 
হিকিয়া শিক্ষার অঙ্গ আগ বুলিয়৷ তুলিয়া! ধরানি নাজানলাঙ। 
তঃখহানতে এহান। 


বৃত্তির ঘোষণা 
কোহিমাত হঙছে বিস্ুপ্রিয়া মণিপুরী রেলফেফার ট্রাস্ট (73114৬/ছয) নাঙর 
সংস্থাই দিদ্ধান্ত আহান নেছিগা ফে আসাম বারো ত্রিপুর!বাসী বিসুতপ্রিয়া মণিপুরী 
ছাত্র-ছাত্রী যেতা ১৯৯২ সালো ন্‌ $ 1.0. বা সমতুল্য পরীক্ষা, কমপক্ষে প্রথম 
বিভাগে পাশ করভাই উতার ভিতরেও আথ্িক বারাদে নপ ছাত্র/ছাত্রী আগরে 
মাঠাকী রূপা ১৫. করে বছর আহান বৃত্তি দেনা অইতউ। পরীক্ষার ফল 
নিকুলানির লগে লগে ছাত্র/ছাত্রী/অভিবাবক মার্কসিটর কপি আহান সহকারে 
তলর ঠিকানাত দরখাস্ত দেনার হেইচা জ্ঞানানি অইল। 
সভাপতি 

পিছেক'র সখ্যাত্থ সমালোচন বিভাগ 
এহন প্রকাশ পেইতয়। 

ভারতে শতকরা দুই-এন্ড সাড়ে চারিভাগ মানু পঙ্গু । এপ্রেইত পঙ্গ, 
বুলতে হুদ্দ৷ জাঙআত, বিকৃতি নাগৈ । দেহগর যে কোন অঙ্গ আগর 
বিকৃতি যেমন_আহি তেরা অনি, মাত নেয়নি ইত্যাদি। মোউ 
জনসংখ্যার প্রায় সাড়ে চারকোটি মান এহানর শিকার | বছরে 
সাতলাখ এসাদে পদ্ুমান্থ বাড়তার।। স্থতরাং বিষয় এহানরে হুরকাং 
করে দ্েহানি থকনেই | 

হাৰি কিন্তু জরম পদ্দু নাগৈ। অনেকগ ডিপথিিয়া, হুফিংকাশি 
বনুষটস্কার, পোলিও বারো ক্ষায় আক্রান্ত অয়া মরিল অউগতে 
মরতই কিন্তু ভাগো দিয়া যেগ কোনরকমে জিংতা অর অউ শৌগ পদ্দু 
অনির সম্তাবন। নিয়াম। 

এহানর আঁরাকও কারণ আছে । আজিকালি বিয়ার লগে লগে শো 
পাঁন। না মনেইতারা কোন কোন দম্পতি | কতবছর তাগ্গ আগরে 
আগয় একান্তভাবে পানা মনেইতারা। অথচ তান্বর ইচ্ছার বিরুদ্ধে 
২/৩ মাস পরেই দেখল তেই গর্ভবতী অছে। শোঁগ নষ্ট করানিরকা 
নানান হজকপাত বডি, ইত্যাদি খানার চেষ্টা করিয়াও যে শৌগ 
নষ্ট নাইল অউ শৌঁগই এ ছুরারার শিকার । মালকবাপকর ছর্ডাগয 
বয় আনেইতই | স্তধর সংসারে শোঁগ ডাঙর বাধার শৃষ্টি আহান। 

বারো এহাঁনর লগে আরণকও কথা আহান _ গর্ভবতী বেয়াপ? 
আগয় যদি কোন জিনিষ আহণন খানা মনেইরি, মন হানলতে মনেয়াও 
ফঙকরে, মাতে সুরারিস্কা, গোপন থনার চেষ্টা করিরি। পয়লাকার 
ইন্থযু'ত কোন কোন বেয়াপা লাজপেইতারাহান। ফলে অনেক 
কাফামে আহিতই শৌগ পঙ্গ-তবর শিকার অনার সম্ভাবনা নিয়ান। 
আঘুধেদ শান্ই মাতে গেছেগা কথাহান । রী 

নুতরাং যেকোন মালক বাপকর কর্তব্য_্ুস্থ সবল শৌ আগ 
পাঁনার যত্র নেন উচিত । অউগই তান্ুর ভবিষ্যত" অউগই সমাজর 
বারো দেশর ভবিষ্যত । 

বিুপ্রিয়া মনিপুরী ভাষা বারো ভারতীয় সংবিধানর 
৮ম তপশীল । 


বিধুপ্রিয়া মণিপুরীর বর্তমান পরিস্থিতিতে, মৈতেয়ে তাস্থর ঠার- 
হানরে মণিপুরী বুলিয়! ৮ম তপশীলে নিয়া গেলেগ! আমার ভাষা 
বারে? জাতর অক্তিত্ব সন্ধে দ্বি-আকচ্টি তলে ইকরানি 'অইল । 

সমাজর অনেক গিরিগিথানিয়ে মাতার] যে বিষুপ্রিয়া মণিপুরী 
ভাষা এহন জরমণ্ড নখছে ওহানরে ৮ম তপশীলে নেনার প্রস্তাব 
কেন্সীয় সবকার্াং দেসী উত্ভান নিত্ঞাত্য অসম্ভব 'আনে অর; এ 
কথাতান হাইহান যেবাকা আমি অদৃরদর্শী দৃষ্টি কোনলো চেয়ার” 
কিন্তু কূটনৈতিক দৃরদৃর্টিলে? চেয়াতেগা কথা এহান শুধুমাত্র যুক্তিসঙগতই 
নাগয অপবিহ্ার্ধ্যও অর বটে, কিয়াকা বুল্লেতে” যেহেতু মেইভেয়ে 
নিজন্ব ভাষাহানরে মধিপুরীত পরিবন্তিত করিয়া আমার জাত বারে। 
কুষ্টি কারলয়া নিতারাগ! ওুঁবাকা আমারকা! ৮ম তপশীলে জানীর 


প্রস্তাব মাভাঁনি ছণডা অন্য পথ নেযর তা'র আমি মাতিয়ার _ 
“হে গেইতেই ,কেইবুনি তুমি উন্নতি কক আমি বাধা নাদিয়ার কিন্ত 
আমারে অমনিপুরী বুলিয়া জাতিাত না করিয়ও, যদি কররাই, 
এত্াইলে আমি সরকাররে মাততাঙাই আমারেও মেইতেইর সমতুল্য 
ফামে নিয়াদেউগী 19 

অষ্টম তপশীলে ঘিতেগ। ঠার আহান সম্পূর্ণ প্রদেশ আহানোর 
ঠারহান অনা লাগের, বারো ও প্রদেশ উহানর বিধানসভার সম্পূর্ণ 
সীকৃতি পানা লাগের এবং সংখাগরিষ্ঠ ভাষাহান অনাও লাগের, 
জনসংখ্যাও অন্ততঃ কয়েক লাখ অনা লাগের হান অইলে অষ্টম 
তপশীলে হমানির যোগাতা পা পারের ) ৮ম তপশীলে ঠারআহান 
হমেইলেগ! অনেক স্থযোগ স্ুবিধ! পেইতার। । 


৩৩ 


কোন কারণে কৌশলে, আমার মাচ হাবিবয়ে বদি হাবিয়ে তিলয়) 
কোন আক্পেই সংখ্যাগরিষ্ঠ প্রদেশ কিংবা গ্রাশাসন গড়া পারিয়ার 
কিবা সাহিত্য একাডেমী এওয়ার্ড আনে পারিয়ার তাইলে 
যোগ্যতা পেইবাংতাও বৌ নেয়। 

মেইতেইএ তা্ধুর ঠারহান মেইতেই বুলিয়া অষ্টম তপশীলে 
নিলেগা আমারতা কিন্তাউ ক্ষতি নেই কিন্তু ক্ষতিহান অইতইতাই 
মনিপুরী বুলিয়া নিলেগা । কিয়াকা বুল্লেতে মনিপুরী শব্দ উগোর 
ভিতরে আমার জাত পালনির অস্তিত্ব বারে? সমাজ এবং সংস্কৃতিক 
জড়িত আছে। এ শব্ধ এগর লগে সহশ্রাধিক এমপ্রইমেন্ট বারে 
অন্ান্থ সসংখ্য এলা নাছার সুযোগ স্থবিধাও জড়িত আছে । যদিও 
মেইতেইএ ভাছুর ঠারহানরে মেইতেই নাবুলিয়া মণিপুরী বুলতারা, 
গুহান বিষ্রপ্রিয়। মণিপুরী এতাই কিন্ত অকরাগ-ভউ প্রতিবাদ জানেয়া 
আয়তারাহান । 

এসাদে পরিস্থিতিত বিষ্ণুপ্রিয়া! মণিপুরী ভাষা এহাঁন স্কুলে নাচলাছি 
ময় এহানাত মণিপুরী নাঙহানল যদি মেইতেই ঠারহান ৮ম 
তপশীলে যারগ? ওভাইলে মেইতেয়ে আমারে সুভান্ুজিভাবে “বিষু- 
প্রিয়া এতা মণিপুরী নাগয়” বুলিয়া 'আসাম? বারো “ত্রিপুরা” 
সরকাররে প্রভাবিত করে পারতায়। সমাঞ্জর বিভিন্ন সংস্থার প্রমাণ 
সাপেক্ষ বারো শ্যাষা দাবী তুলিয়া! ধরেছিল? যেহানর পরিপ্রেক্ষিতে 
কেন্দ্রীয় গৃহ মন্্রালয়, ]২০৪19/৩1 061০79]1 :91 10019. বারো 
অল্প সংখ্যক ভাষাগোষ্ঠীর আয়ুক্ত গিরকে সর্ববসপ্মতি ভ্রমে বিঘয়হান 
ধু করে নীরক্ষণ করিয়া স্বীকৃত দিয়াগেছিগা, গুতা হাবির সুষ্ঠ 
থানা সত্বেও আমি যদি ইমাঠারে শিক্ষার দাবী নাকরিয়া ইম্পানি 


অয়াথায়ার তাইলে আমি আজীবন মেইতেইর আঙ,লির ঈশারায় 
নাছতে থাইতাডায় | 


বর্তমানে হাবিববারাদেত্বত জনমত আমার হিতার্ষে জোয়ার কায়া 
আহের সময় এহানীত প্রতোক সংস্থার মাপু. অগ্রগামী সংবাদ 

সংস্থার সম্পাদক, সাংবাদিক বারো আইনজ্ঞ এবং অন্যান্ত গণামান্থ 
নাগরিক গির্গিখানীয়ে আমার জড় বারো ক্ৈব্য পরিস্থিতিরে 
জাগেয়া তুলানিরকা হেইচা! জানেইতারা লগে আমার সতানিষ্ঠার 
প্রতিও তীর্ঘকভাবে টিগ্লনি করতারা কিন্তু, নিজর পদ্দুতারে আমি 
স্বীকার নাকরিয়। নানান অযৌক্তিক অন্থুহা লো নিজে কালকরানির 
চেষ্ট। করিয়ার। 
অবস্থা [21817 9০115001০ বা ৮ম. তপশীলর  প্রকোপেত্ত জিংতাঁ- 
নিরকা আমি সুপ্রিম কোর্ট অর আশালো বয়। থাঁনাহান আমি নিজরে 
নপুংসকতার পরিচয় দেনাহান অইতই। আমি আকতার মানতে 
রাজী নাইতাঙাই যদি কোনগই আমারে বীর অর্জ.নর বংশধর নাগই 
বুলতারা। আমি অজেয় ক্ষত্রীয়, যাদও এবাকা. আমার লালফামর 
কার দিক্লশ পেয়! ফণ্অইলগা এবং আশা করিয়ার অনতিবিলম্ষে 
“আসল মণিপুরী” কুংগ এহান নিশ্চর লেপইতই বারে রীতিমত 
চেষ্টা, একতা থাইলে আমার হাবিব আশা পুর! অইতে নিয়াম দিন 
বাকী নেই। 
শ্রী সুকুমার সিংহ 

উদর কক রক কাড়ড়উি দক ড়ভ ডক কক ভক্ত ক কক কন ভক্ত এভন 

প্রকাশিকার নিবেদন 


পাঠক পাঠিকা গ্িরিগিধানীরাং মোর হদিয়োপা অভিনন্দন 
কাৎকরোরি | এ সাহিত্য পত্রিকাহানর সম্পাদিকা শ্রীমতী শাস্তি 
সিংহর বিশেষ অনুরোধে এ চিন্তা” নার পত্রিকাহানর প্রকাশ 
করানির গুরু দায়িত্হান লয় মি এরে নেই এগয় কিন্ত নিজরে নিয়াম 
ধন্ত মনে করুরী। এ পত্রিকা এহান প্রকাশ করতে শ্রীমতী মণিমালা 
সিংহ, শ্রী সুদর্শন সিংহ, শ্রী হরেক সিংহ, শ্রী ভানু সিংহ, 
শ্রী দয়ানন্দ সিংহ, শ্রী ইন্্রকুমার সিংহ গিরক গাছিরাংত অর্থ সাহায্য 
পানায় মি তান্গুরাং খনী । পত্রিকা প্রকাশ করানীত প্রেসর হাবিদ্ু 
হিন কাম উভাত শ্রী বদন লিংহ গিরকর বলিষ্ঠ পা+াক হানবে 
মি পাছরে নুয়ারুরী। রেড, প্রেমর সংশ্লিষ্ট কমী হাবিরে মোর 
অভিনন্দন জানাউরী | পত্রিকাহানর মলাটর রূপকার শ্রী শক্তি কুমার 
নিংহ গিরকরে কিতা বুলিয়া ধন্যবাদ জানেইতু ও ভাষা উহান মি 
বিছারেক্াা নাপাউরী। পত্রিকাহানর লেখক, লেখিকার লেখনি তা 
পাকরিয়া পাঠক পাঠিকায় খানিমানি হারৌপিয়ম পেয়া থাঈলে 
ওহানি লেখক, লেবিকার প্রাপ্যহান বারো গালিহানি খেইকরে 
প্রকার্শিকার কা খদিবাং। বিষুপ্রিয়া মণিপুরী ভাষার সাহিতা জগতে 
এপত্রিকা এহানে সাহিজ্্যর মান যদি '01% আগ বাড়াদিয়। থার 
গুহান অয়লে গু প্রাপা ওছানি উপদেষ্টা প্্ী স্মৃতিকুমার সিংহ, 
িভিমুন্য বারো সম্পাদিক! শ্রীমতী শান্তি সিংহ গাছিরহান। 
বিস্তপ্রিয়৷ মণিপুরী ভাষার সাহিত্য জগতে বানামধনত ঈর্ষনীয় 
সাহিত্যিক, কৰি শ্রী বজেক্র কৃষার সিংহ গিরকরে বারো বিকুতশরিয়া 
মশিপুরী ভাবা তত্বর পথপ্রদর্শক মাননীয় ডাঃ কালীপ্রসাদ সিংহ 
গিরকরে প্রণাম । 
শ্রীমতী শিবানী সিংহ 71? 
গ্রকাশিকা . 
ভুবনেশ্বর সাধুাকুর রোড: 
শিলচর_৩ রা. 


